钦定古今图书集成/明伦汇编/氏族典/第426卷 > 《郑樵通志》 > 蹇叔
## 钦定古今图书集成/明伦汇编/氏族典/第426卷 > 《郑樵通志》 > 蹇叔

按《左传僖公三十二年》：杞子自郑使告于秦曰：“郑人
使我掌其北门之管，若潜师以来，国可得也。”穆公访
诸蹇叔，蹇叔曰：“‘劳师以袭远，非所闻也。师劳力竭，远
主备之。师之所为，郑必知之。勤而无所，必有悖心。且
行千里，其谁不知’？公辞焉。召孟明、西乞、白乙，使出师
于东门之外。蹇叔哭之曰：‘孟子，吾见师之出而不见’”
其入也，蹇叔之子与师哭而送之，曰：“晋人御师必于
殽。殽有二陵焉：其南陵，夏后皋之墓也；其北陵，文王
之所避风雨也。必死是间，余收尔骨焉。”秦师遂东。